Qudus

Qudus, Urşelim, Yerusalim (ibranice ירושלים Yeruşalayim, arapça القدس‎ al-Quds) – Yaqın Şarqta statusı davalı olğan bir şeer. İsrailniñ kontrolinde ve de-facto İsrailniñ paytahtıdır. Uquqiyce eki qısmından ibaret: Ğarbiy Qudus ve Şarqiy Qudus. Ğarp qısmı 1948 senesinden (İsrail mustaqillik cenki) İsrail kontrolinde, şarq qısmı 19 yıl soñra 1967 senesi İsrail tarafından başlanğan Altı künlük cenk neticesinde İsrail kontroline keçti. Dünya toplulığı tarafından ğarp qısmı İsrail parçası olaraq, şarq qısmı ise İsrail işğalindeki bir territoriya olaraq tanılır. Şeerniñ şarq qısmını Filistin devleti talap ete. Yeudilik, İslâm ve Hristianlıq içün muqaddes şeerdir. Eali İhtar